ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
ராமகுண்டம் உரங்கள் மற்றும் ரசாயனங்கள் நிறுவனத்தின்  ராமகுண்டம் திட்ட முனேற்றம் குறித்து திரு. கவுடா ஆய்வு செய்தார்
மத்திய ரசாயனங்கள் மற்றும் உரங்கள் துறை அமைச்சர் திரு. சதானந்த கவுடா, ராமகுண்டம் உரங்கள் மற்றும் ரசாயனங்கள் நிறுவனத்தின்  தலைமை செயல் அதிகாரியுடனான கூட்டத்தை புதுதில்லியில் இன்று நடத்தினார்.. ராமகுண்டம் திட்டத்தின் கட்டுமானப் பணிகளில் நடைபெற்று வரும் முன்னேற்றம் குறித்து இக்கூட்டத்தில் ஆய்வு செய்யப்பட்டது.
இந்நிகழ்ச்சியில் பேசிய மத்திய அமைச்சர், இந்தத் திட்டம் நிறைவடையும் தருவாயில் இருப்பதாகவும், இந்த ஆண்டு அக்டோபர் மாதத்திற்குள் வணிக உற்பத்திக்கு இது தயாராகி விடும் என்றும் நம்பிக்கை தெரிவித்தார். கோவிட்-19 நோய்த்தொற்று பரவலால் எழுந்துள்ள சவால்களை வெற்றிகரமாக எதிர்கொள்ள  எடுத்துள்ள நடவடிக்கைகளை அவர் வெகுவாக பாராட்டினார். நம் நாட்டை ‘சுய சார்பு இந்தியா’ –வாக  உருவாக்கும் பிரதமர் திரு. நரேந்திர மோடியின் தொலைநோக்கு பார்வையை, இந்தத் திட்டம் நிறைவு பெற்றதும் உணரும். ராமகுண்டம் திட்டம், புத்துயிர் பெரும் கோரக்பூர் பாராவுனி, சிந்திரி மற்றும் தல்ச்சேர் ஆகிய இடங்களில் உள்ள திட்டங்களுடன் செயல்பாட்டுக்கு வந்ததும், யூரியா உர இறக்குமதியின் தேவை ஆண்டுக்கு 63.5 லட்சம் மெட்ரிக் டன்னாக  குறையும் என்றும் மத்திய அமைச்சர் திரு. சதானந்த கவுடா குறிப்பிட்டார்.
பிரதமர் அலுவலகம்
கோண்டியா குடியிருப்பு வாசிகளுக்கான புதிய பயணிகள் ரயில் வெற்றி பெற பிரதமர் வாழ்த்து
கோண்டியா குடியிருப்பு வாசிகளுக்கான ஜபால்பூர் - கோண்டியா- ஜபால்பூர் இடையேயான புதிய பயணிகள் ரயில் சேவை வெற்றி பெற பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து சுனில் மெந்தே வெளியிட்டுள்ள ட்விட்டர் பதிவுக்கு பிரதமர் பதில் அளித்து வெளியிட்டுள்ள பதிவில் தெரிவித்திருப்பதாவது:
" நான் வாழ்த்துகிறேன். ஜமால்பூர்- கோண்டியா இடையேயான இந்த புதிய ரயில், இப்பகுதி மக்களுக்கு பாதுகாப்பான மற்றும் வசதியான பயணத்தை அளிக்கும் மிகப் பெரிய பரிசு "
(
சிறப்பு சேவைகள் மற்றும் கட்டுரைகள்
மாநில திறந்த நிலைப் பள்ளிகளுக்கான தேசிய கருத்தரங்கம்
மாநில திறந்த நிலைப் பள்ளிகளுக்கான தேசிய கருத்தரங்கம் 22 மற்றும் 23 டிசம்பர் 2022-ல் கன்னியாகுமரி விவேகானந்தா கேந்திராவில் நடைபெற்றது. தேசிய கல்வி கொள்கை – 2020-ஐ நடைமுறைப்படுத்துவதன் ஒரு மைல் கல்லாக இந்த கருத்தரங்கிற்கு ஏற்பாடு செய்யப்பட்டது. தேசிய திறந்த நிலை பள்ளிகளுக்கான நிறுவனத்தின்  தலைவர், பேராசிரியர் சரோஜ் சர்மாவின் வழிகாட்டுதலின் பேரில் நடைபெற்ற இந்த 2 நாள் கருத்தரங்கில் புதுச்சேரி முன்னாள் துணை நிலை ஆளுநர் டாக்டர் கிரண்பேடி சிறப்பு விருந்தினராக பங்கேற்றார்.
புதிய தேசிய கல்விக்கொள்கையை நடைமுறைப்படுத்து வதற்கான ஆலோசனைகள் பெறும் களமாக இந்த கருத்தரங்கம் அமைந்தது. அத்துடன் திறந்த மற்றும் தொலைநிலைக் கல்வி அமைப்பு பள்ளி மாணவர்களுக்கு சென்றடையும் வழிவகைகள் குறித்தும் ஆலோசிக்கப்பட்டது.
இக்கருத்தரங்கில் வரவேற்புரை ஆற்றிய என்ஐஓஎஸ் தலைவர் பேராசிரியர் சரோஜ் சர்மா, புதிய தேசிய கல்விக்கொள்கை 2020 இந்தியாவின் பாரம்பரியத்தையும், மரபையும் முக்கியத்துவப்படுத்துகிறது என்றார்.
விவேகானந்தா கேந்திராவின் கிழக்குப் பகுதி தலைவர் திரு லட்சுமிநாராயணன் பாணிக்கிரஹி பேசும் போது, புதிய தேசிய கல்விக்கொள்கையை நடைமுறைப்படுத்த ஆலோசனைகள் தேவைப்படுவதாகவும் ஒருங்கிணைந்த செயல்பாடுகள் இந்தியாவின் கல்வியை மேம்படுத்தும் என்றும் கூறினார். இந்திய உணவுக்கழகத்தின் தனி இயக்குனர் திரு தெய்வப்பிரகாஷ் பேசுகையில், சமூகத்தில் கல்வியில் பின்தங்கியோர் பயனடைவதற்காக என்ஐஓஎஸ் எடுக்கும் முயற்சிகளுக்கு பாராட்டு தெரிவித்தார்.
புதுச்சேரி முன்னாள் துணை நிலை ஆளுநர் டாக்டர் கிரண்பேடி இந்த கருத்தரங்கில் உரையாற்றுகையில், அரசுடன் தன்னார்வலர்களும் ஒருங்கிணைந்து செயல்பட வேண்டும் என்று வலியுறுத்தினார். தொழில்கல்வியின் தேவை குறித்தும் அவர் எடுத்துரைத்தார்.
அறிவியல் மற்றும் தொழில்நுட்பத்துறை
21-ம் நூற்றாண்டின் வாய்ப்புகளை 20-ம் நூற்றாண்டு மனநிலையுடன் பெற முடியாது: மத்திய அமைச்சர் டாக்டர் ஜிதேந்திர சிங்
21-ம் நூற்றாண்டின் வாய்ப்புகளை 20-ம் நூற்றாண்டு மனநிலையுடன் பெற முடியாது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
21-ம் நூற்றாண்டு இந்தியாவில் உருவாகி வரும் அற்புதமான புதிய வாய்ப்புகளைப் பயன்படுத்திக் கொள்வதற்கான சரியான மனநிலையை வளர்த்துக் கொள்வது மிகவும் முக்கியம் என்று அவர் கூறினார்.
“அமிர்த மஹோத்ஸவத்தை” முன்னிட்டு ஜம்மு பல்கலைக்கழகம் ஏற்பாடு செய்திருந்த “இந்தியாவுக்கு இளைஞர்களின் பங்களிப்பு @ 100” என்ற தலைப்பிலான கருத்தரங்கில் சிறப்புரை ஆற்றிய டாக்டர் ஜிதேந்திர சிங், மனநிலையை மறுசீரமைக்காவிட்டால், புதிய வழிகள் உகந்த பலனைத் தராது என்றார். அதிக லட்சியம் கொண்ட இன்றைய இந்தியாவில், இளைஞர்களுக்கான தற்போதைய தாரகமந்திரம் "லட்சியம், புதுமை மற்றும் போட்டி" என்று அவர் கூறினார்.
டாக்டர் ஜிதேந்திர சிங் மேலும் பேசுகையில், “உலகில் உள்ள எந்த அரசாங்கமும் அனைத்து இளைஞர்களுக்கும் அரசு வேலை வழங்க முடியாது, ஆனால் பிரதமர் திரு நரேந்திர மோடி தலைமையிலான பொறுப்பான அரசாங்கம் அரசு வேலையை விட அதிக லாபம் தரும் வாழ்வாதாரத்தை வழங்க பல முயற்சிகளை மேற்கொண்டுள்ளது,” என்றார்.
“ஆனால் இந்த வாய்ப்புகளை பயன்படுத்திக் கொள்ள, இளைஞர்கள் தங்கள் மனநிலையை அரசு வேலையின் பிடியில் இருந்து விடுவிக்க வேண்டும். இது குறித்து பெற்றோரும் அறிந்து கொள்ள வேண்டும், அதே சமயம், அரசு வேலை குறித்த பொய்யான உறுதிமொழிகளை வழங்குவதில் இருந்து அரசியல்வாதிகள் மற்றும் தலைவர்கள் தங்களைக் கட்டுப்படுத்திக் கொள்ள வேண்டும்,” என்றார் அவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1771485
தகவல் மற்றும் ஒலிபரப்பு அமைச்சகம்
கொரோனாவைப் பற்றி 108 நாடுகளில் இருந்து 2,800 குறும்படங்கள் - மக்களின் அபரிமிதமான திறமைக்கு எடுத்துக்காட்டு: திரு பிரகாஷ் ஜவடேகர் பாராட்டு
‘‘கொரோனாவைப் பற்றி, 108 நாடுகளில் இருந்து 2,800 குறும்படங்கள் தயாரிக்கப்பட்டுள்ளது மக்களின் அபரிமிதமான திறமைக்கு ஓர் எடுத்துக்காட்டு என மத்திய தகவல் ஒலிபரப்புத்துறை அமைச்சர் திரு பிரகாஷ் ஜவடேகர் பாராட்டு தெரிவித்துள்ளார்.
சர்வதேச கொரோனா வைரஸ் குறும்பட விழாவில், திரு பிரகாஷ் ஜவடேகர் கலந்து கொண்டு பேசியதாவது:
`கொரோனா வைரஸ் பற்றி குறும்பட விழா நடத்துவது அருமையான விஷயம். ஒரே தலைப்பில், 108 நாடுகளில் இருந்து 2,800 குறும்படங்கள் தயாரிக்கப்பட்டுள்ளது மக்களின் அபரிமிதமான திறமைக்கு ஓர் எடுத்துக்காட்டு. இந்நிகழ்ச்சியை ஏற்பாடு செய்தவர்களைப் பாராட்டுகிறேன்.
இந்த கொரோனா பெருந்தொற்று, உலகம் முழுவதும் பாதிப்பையும், வேதனையையும் ஏற்படுத்தியுள்ளது. ஆனால், இந்த நெருக்கடியை இந்தியா, பிரதமர் திரு நரேந்திர மோடியின் தலைமையின் கீழ் திறம்பட கையாண்டது. அவர் நெருக்கடியை முன்கூட்டியே உணர்ந்து, இந்த அச்சுறுத்தலுக்கு எதிராக அயராது பாடுபட்டுக் கொண்டிருக்கிறார். இந்தியாவிலும் விரைவில் கொரோனா தடுப்பூசி கிடைக்கவுள்ளது. இரண்டாவது தடுப்பூசி ஊசி போடப்பட்டு, உடலில் எதிர்ப்பு சக்தி உருவாகும் வரை, பாதுகாப்பு முன்னெச்சரிக்கை நடவடிக்கைகளை மக்கள் பின்பற்றவேண்டும்.
51வது சர்வதேச திரைப்பட திருவிழா கோவாவில் நடத்தப்படவுள்ளது. இதன் தொடக்க நிகழ்வும், நிறைவு நிகழ்ச்சியும் குறைந்தளவு பார்வையாளர்களுடன் நடத்தப்படும். திரைப்பட விழாவை மக்கள் ஆன்லைன் மூலம் காணலாம். இந்த சர்வதேச திரைப்பட விழாவில், 21 ஆவணப் படங்களும் இடம் பெறும்.’
இவ்வாறு அமைச்சர் திரு பிரகாஷ் ஜவடேகர் பேசினார்.
இந்நிகழ்ச்சியில் பேசிய மத்திய சிறுபான்மையினர் நலத்துறை அமைச்சர் திரு முக்தர் அப்பாஸ் நக்வி பேசுகையில், ‘‘நாடு முழுவதும் கொரோனா வைரஸ் பற்றி விழிப்புணர்வை ஏற்படுத்தியதற்காக அமைச்சர் திரு பிரகாஷ் ஜவடேகரையும், மத்திய தகவல் ஒலிபரப்புத்துறை அமைச்சகத்தையும் பாராட்டுகிறேன். மிக அதிக அளவிலான குறும்படங்களை, ஒரே இடத்துக்கு கொண்டு வந்ததற்காக, இந்நிகழ்ச்சியை ஏற்பாடு செய்வர்களுக்கும் பாராட்டுக்கள்’’ என்றார்.
சிறப்பு சேவைகள் மற்றும் கட்டுரைகள்
சி.வி.ஆர்.டி.இ. சார்பில் அறிவியல் மற்றும் தொழில்நுட்ப இந்தி கருத்தரங்கு
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ-வின் முதன்மை ஆய்வகமான சென்னை அருகே ஆவடியில் செயல்பட்டு வரும் போர் ஊர்திகள் ஆராய்ச்சி & மேம்பாட்டு நிறுவனம்  இரண்டு நாள் அறிவியல் மற்றும் தொழில்நுட்ப இந்தி கருத்தரங்கை நடத்தியது. இந்த கருத்தரங்கின் இராண்டாம் நாள் நிகழ்ச்சி நாளை நடைப்பெறும்.
அதிகாரப்பூர்வமாக இந்தி பயன்பாட்டை ஊக்குவிப்பதற்காக இந்த கருத்தரங்கு நடத்தப்படுகிறது. டாக்டர். ரவீந்திர சிங், இயக்குநர், நாடாளுமன்ற விவகாரங்கள் இயக்குநரகம் & அலுவல் மொழி, டாக்டர் தீனாநாத் சிங், துணைப் பொது மேலாளர், தெற்கு ரயில்வே, திரு. வி. பாலமுருகன், இயக்குநர், சி.வி.ஆர்.டி.இ., டாக்டர். வி. பாலகுரு, இணை இயக்குனர், சி.வி.ஆர்.டி.இ. உள்பட பலர் இந்த நிகழ்ச்சியில் கலந்து கொண்டு சிறப்பித்தனர்.
AP/ TV/ KRS
(Visitor Counter : 107
பிரதமர் அலுவலகம்
கர்நாடகாவின் ஹுபாலியில் 26-வது தேசிய இளைஞர் விழாவை ஜனவரி 12 அன்று பிரதமர் தொடங்கிவைப்பார்
விழாவின் கருப்பொருள் : வளரும் இளைஞர்கள்- வளரும் இந்தியா
கர்நாடகாவின் ஹுபாலியில் 26-வது தேசிய இளைஞர் விழாவை 2023 ஜனவரி 12 அன்று பிற்பகல் 4 மணிக்கு பிரதமர் திரு நரேந்திர மோடி தொடங்கிவைப்பார். சுவாமி விவேகானந்தரின் சிந்தனைகள், போதனைகள், பங்களிப்புகளை கவுரவப்படுத்தும் விதமாக அவரது பிறந்த நாளில் கொண்டாடப்படும் தேசிய இளைஞர் தினத்தில் இந்த விழா நடைபெறுகிறது.
தேச கட்டமைப்பை நோக்கி இளைஞர்களின் ஆற்றலை பயன்படுத்தும் விதமாக தேசிய அளவிலான இளம் திறமையாளர்களை வெளிக்கொண்டுவரும் வகையில் ஒவ்வொரு ஆண்டும் தேசிய இளைஞர் விழா கொண்டாடப்படுகிறது. நாட்டின் அனைத்து பகுதிகளைச் சேர்ந்த பன்முக கலாச்சாரங்களை பொதுவான தளத்திற்கு கொண்டுவந்து ஒரே இந்தியா, உன்னத இந்தியா என்ற உணர்வுடன் பங்கேற்பாளர்களை இணைப்பதாக இது இருக்கும். இந்த ஆண்டு வளரும் இளைஞர்கள்- வளரும் இந்தியா என்ற கருப்பொருளுடன் கர்நாடகாவின் ஹுபாலி-தார்வாடில் ஜனவரி 12 முதல் 16 வரை இந்த விழா நடத்தப்படுகிறது.
இந்த விழாவில் இளையோர் உச்சிமாநாடு இடம்பெறும். இதில் ஜி-20, ஒய்-20 ஆகிய நிகழ்வுகளில் இடம்பெற்ற ஐந்து கருப்பொருட்கள் அதாவது எதிர்காலப் பணி, தொழில்துறை, புதியகண்டுபிடிப்பு மற்றும் 21-ம் நூற்றாண்டு திறன்கள்; பருவநிலை மாற்றம் மற்றும் பேரிடர் ஆபத்து குறைப்பு; அமைதி பராமாரிப்பு மற்றும் சமரசம்; ஜனநாயகம் மற்றும் நிர்வாகத்தில் இளைஞர்களுக்கு பகிரப்பட்ட எதிர்காலம்; சுகாதாரம் மற்றும் நல்வாழ்வு பற்றி விவாதிக்கப்படும்.
இந்த உச்சி மாநாட்டில் அறுபதுக்கும் அதிகமான பிரபல நிபுணர்கள் பங்கேற்பார்கள். போட்டி மற்றும் போடி அல்லாத நிகழ்வுகளும் நடைபெறும். போட்டிக்கான நிகழ்வுகளில் உள்ளூர் பாரம்பரிய கலாச்சாரங்களுக்கு ஊக்கமளிக்கும் நோக்கத்துடன் நாட்டுப்புற நடனங்கள், பாடல்கள் உள்ளிட்டவை இடம்பெறும். போட்டி அல்லாத நிகழ்வுகளில் 10 லட்சம் பேரை அணிதிரட்டுவதை நோக்கமாகக் கொண்ட யோகத்தான் உள்ளிட்டவை இடம்பெறும். தேசிய அளவிலான வீரர்களைக் கொண்டு எட்டு உள்ளூர் விளையாட்டுகள் மற்றும் தற்காப்பு கலைகளும் நிகழ்த்தப்பட உள்ளன. உணவுத் திருவிழா, இளம் கலைஞர் முகாம், சாகச விளையாட்டு நிகழ்வுகள், உங்கள் ராணுவம், கப்பற்படை, விமானப் படைகள் பற்றி அறிவோம் என்ற சிறப்பு முகாம்கள் ஆகியவை இதர சிறப்பம்சங்களாக இருக்கும்
நிதி அமைச்சகம்
15 ஆவது நிதி ஆணையத்தின் ஆய்வு வரம்புகளில் திருத்தம்: மத்திய அமைச்சரவை ஒப்புதல்
(பிரதமர் திரு நரேந்திர மோடி தலைமையிலான மத்திய அமைச்சரவை, 15 ஆவது நிதி ஆணையமானது பாதுகாப்புத் துறை மற்றும் இந்தியாவின் உள்நாட்டு பாதுகாப்புக்கு தேவையான காலாவதியாகாத நிதியை ஒதுக்குவது தொடர்பான முக்கிய பிரச்சினைகளை அணுகுவதற்கு, பரிந்துரைக்கப்பட்டிருந்த திருத்தங்களுக்கு ஒப்புதல் அளித்துள்ளது.
இந்த ஆணையம் பாதுகாப்பு மற்றும் உள்நாட்டு பாதுகாப்புக்கான தனி அமைப்பை நிறுவ வேண்டிய அவசியத்தையும், நிறுவப்படும் பட்சத்தில் அதன் செயல்பாடுகளையும் ஆய்வு செய்ய, இந்தத் திருத்தம் வழிவகுக்கிறது.
நாடாளுமன்ற விவகாரத்துறை அமைச்சகம்
அரசியலமைப்பு தினத்தன்று கேவாடியாவில் நடைபெற்ற சிறப்பு கண்காட்சிக்கு நாடாளுமன்ற மற்றும் சட்டமன்ற உறுப்பினர்கள் பாராட்டு
நாட்டின் 71-வது அரசியலமைப்பு தினம், குடியரசுத் தலைவர் திரு ராம் நாத் கோவிந்த் அரசியல் சாசனத்தின் முன்னுரையை வாசித்ததை தொடர்ந்து இந்தியா முழுவதும் உற்சாகத்துடன் கொண்டாடப்பட்ட நிலையில், கேவாடியாவில் இது குறித்து நடைபெற்ற சிறப்பு கண்காட்சி நாடாளுமன்ற மற்றும் சட்டமன்ற உறுப்பினர்களின் பாராட்டை பெற்றது.
மத்திய தகவல் மற்றும் ஒலிபரப்பு அமைச்சகத்தின் கள விளம்பர அலுவலகம், நாடாளுமன்ற அருங்காட்சியகம் மற்றும் ஆவணக் காப்பகத்துடன் இணைந்து இந்த கண்காட்சிக்கு ஏற்பாடு செய்திருந்தது.
அகில இந்திய சட்டமன்ற தலைவர்களின் 80-வது மாநாட்டையொட்டி குஜராத்தில் உள்ள ஒற்றுமைக்கான சிலை வளாகத்தில் ஏற்பாடு செய்யப்பட்டிருந்த இந்த சிறப்பு கண்காட்சியை, மக்களவை சபாநாயகர் திரு ஓம் பிர்லா புதன்கிழமை அன்று திறந்து வைத்தார்.
பண்டைய காலத்திலிருந்து நவீன இந்தியா வரை, நமது நாட்டின் ஜனநாயக பண்பாட்டின் பயணத்தை இந்த கண்காட்சி அழகுற வெளிப்படுத்தி இருந்தது.
1,600 சதுர அடியிலான இந்த மல்டி மீடியா கண்காட்சியில், பிளாஸ்மா டிஸ்ப்ளே, டிஜிட்டல் புத்தகம், ரேடியோ அலைகளை கண்டுபிடித்து வாசிக்கும் கருவி, உரையாடும் திரை மற்றும் டிஜிட்டல் தொடு சுவர் ஆகியவை இடம்பெற்றிருந்தன.
இக்கண்காட்சியில் மல்டிமீடியாவின் பயன்பாட்டை பாராட்டிய மக்களவை சபாநாயகர், இத்தகைய கண்காட்சிகள் தகவல்களை தெரிவிப்பதை சுவாரசியமாக்குகின்றன என்றார்.
குஜராத் ஆளுநர் திரு ஆச்சார்ய தேவ் விரத் கண்காட்சியை பார்வையிட்டு மிகவும் பாராட்டினார். மத்திய அமைச்சர்கள் திரு பிரகலாத் ஜோஷி மற்றும் திரு அர்ஜுன் ராம் மேக்வால், பல்வேறு மாநில சட்டமன்றங்களின் சபாநாயகர்கள் உள்ளிட்டோர் இக்கண்காட்சியை பார்வையிட்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1676420
பிரதமர் அலுவலகம்
பிரான்சின் பஸ்டீல் தினக் கொண்டாட்டத்தில் கெளரவ விருந்தினராக அழைத்திருப்பதற்கு பிரான்ஸ் அதிபருக்கு பிரதமர் நன்றி தெரிவித்துள்ளார்
ஜூலை 14-ம் தேதி பிரான்சின் பஸ்டடீல் தினக் கொண்டாட்டத்தில் பிரதமர் திரு நரேந்திர மோடி கெளரவ விருந்தினராக கலந்து கொள்கிறார்.
பிரான்ஸ் அதிபர் எச்.இ. இம்மானுவேல் மக்ரோன் அவர்களின் ட்வீட்டிற்கு பிரதமர் பதிலளித்தார்.
"நன்றி. நீங்கள் என்னுடைய நண்பர் @EmmanuelMacron! பஸ்டடீல் தினத்தைக் கொண்டாடவும் உங்களுடனும் பிரெஞ்சு மக்களுடனும் ஆன கூட்டு செயல்பாடுகளுக்காகவும் ஆவலுடன் காத்திருக்கிறேன்." என்று பிரான்ஸ் அதிபரின் ட்விட்டிற்கு பிரதமர் பதில் அளித்துள்ளார்.
பிரதமர் அலுவலகம்
தெலுங்கு, சமஸ்கிருத அறிஞர் திரு கண்டலகுண்டா அலஹா சிங்காரச்சார்யுலு மறைவுக்கு பிரதமர் இரங்கல்
தெலுங்கு, சமஸ்கிருத அறிஞர் திரு கண்டலகுண்டா அலஹா சிங்காரச்சார்யுலு மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது தொடர்பாக பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
"திரு கண்டலகுண்டா அலஹா சிங்காரச்சார்யுலுவின் மறைவு வருத்தமளிக்கிறது. சமஸ்கிருதம் மற்றும் தெலுங்கு மீதான அவரது ஆர்வம், அவரது படைப்புகளில் பிரதிபலித்தது. அவரது அறிவு மற்றும் ஞானத்திற்காக அவர் பெரிதும் மதிக்கப்பட்டார். அவரது குடும்பத்தினர் மற்றும் நலம் விரும்பிகளுக்கு எனது இரங்கலைத் தெரிவித்துக் கொள்கிறேன். ஓம் சாந்தி: பிரதமர் @narendramodi"
----
ANU/AP/BR/DL
(
சிறப்பு சேவைகள் மற்றும் கட்டுரைகள்
திறன் மேம்பாடு மற்றும் ஆளுமை மேம்பாடு குறித்த ஒரு நாள் பயிற்சி நிகழ்ச்சி
ராஜிவ்காந்தி தேசிய இளைஞர் மேம்பாட்டு நிறுவனம் சார்பில் , திறன் மேம்பாடு மற்றும் ஆளுமை மேம்பாடு குறித்த ஒரு நாள் பயிற்சி முகாம் நடந்தது. ஆர்.ஜி.என்.ஐ.ஒய்.டி.யின் சமூகப் பணித் துறை ஏற்பாடு செய்த இந்த நிகழ்வை புது தில்லியில் உள்ள தேசிய மகளிர் ஆணையம்  நிதியளித்தது. இந்த திட்டம் பல்வேறு துறைகளைச் சேர்ந்த முதுகலை மாணவிகளுக்கு பிரத்தியேகமாக வடிவமைக்கப்பட்டது.
இந்த நிகழ்ச்சியின் தொடக்க விழா இன்று  ஆர்.ஜி.என்.ஐ.ஒய்.டி.யின் கருத்தரங்க அரங்கில் நடைபெற்றது. உதவிப் பேராசிரியரும், சமூகப் பணித் துறைத் தலைவருமான முனைவர் எஸ்.குமரவேல் வரவேற்புரையாற்றினார். சமூகப் பணித் துறை பேராசிரியர் முனைவர் எம்.ரெக்ஸ் சகாயராஜ், தேசிய மகளிர் ஆணையம் மற்றும் திட்டம் குறித்து சுருக்கமாக விளக்கினார். ஆர்.ஜி.என்.ஐ.ஒய்.டி., இயக்குனர் பேராசிரியர் சிப்நாத் தேப் துவக்கவுரையாற்றினார். அங்கு, வாழ்க்கையின் அனைத்து துறைகளிலும் பெண்களின் பங்கு மற்றும் பெண்களை பாதுகாப்பதில் ஆண்களின் பொறுப்பு குறித்து எடுத்துரைத்தார். பெண்கள் மேம்பாட்டிற்கான உரிமைகள் மற்றும் திட்டங்களின் முக்கியத்துவத்தை மேலும் குறிப்பிட்டார், பெண்கள் கல்வியின் முக்கியத்துவத்தை வலியுறுத்தினார்.
இந்தியா முழுவதிலுமிருந்து புகழ்பெற்ற கல்வியாளர்கள் இந்த திட்டத்தின் பயிற்சியாளர்களாக இருந்தனர். அவர்கள் டாக்டர் அருள் காமராஜ், டாக்டர் ஜோனாஸ் ரிச்சர்ட் ஏ, டாக்டர் சாம் தேவா ஆசிர் ஆர்.எம் மற்றும் திரு டேவிட் ராஜ். பல்வேறு கலை மற்றும் அறிவியல் கல்லூரிகள், பொறியியல் கல்லூரிகள் மற்றும் ஆர்.ஜி.என்.ஐ.ஒய்.டி.யிலிருந்து மொத்தம் 300 மாணவிகள் பங்கேற்றனர். பங்கேற்கும் அனைவருக்கும் சான்றிதழ்கள் வழங்கப்படுகின்றன.
மத்திய அமைச்சரவை
இந்திய விமான நிலைய ஆணையம் அகமதாபாத், லக்னோ மற்றும் மங்களூரு ஆகிய மூன்று விமான நிலையங்களை, பொது தனியார் பங்கேற்பின் மூலம் குத்தகைக்கு விட மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை இந்திய விமான நிலைய ஆணையம், அகமதாபாத், லக்னோ மற்றும் மங்களூரு ஆகிய மூன்று விமான நிலையங்களை பொது தனியார் பங்கேற்பின் மூலம் குத்தகைக்கு விட ஒப்புதல் அளித்துள்ளது. பொது தனியார் பங்கேற்பு திட்டத்தின்கீழ் விதிமுறைகளுக்கு ஏற்ப, 50 ஆண்டுகளுக்கு, இந்த விமான நிலையங்களின் போக்குவரத்து, மேலாண்மை, மேம்பாடு ஆகியவற்றுக்கான அதிகபட்ச ஏலத்தொகையை கோரிய அதானி குழுமத்திற்கு இந்த ஏலம் வழங்கப்பட்டுள்ளது.
பாதுகாப்பு அமைச்சகம்
ஐஎன்எஸ் சந்தயக் போர்க்கப்பல் கடற்படையில் இருந்து நாளை விடுவிப்பு
கடற்படையில் 40 ஆண்டுகாலமாக பயன்பாட்டில் இருந்த ஐஎன்எஸ் சந்தயக் போர் கப்பல் நாளை விடுவிக்கப்படுகிறது.
இந்திய கடற்படை பயன்பாட்டுக்காக ஐஎன்எஸ் சந்தயக் என்ற போர்க்கப்பல் உள்நாட்டில் வடிவமைக்கப்பட்டு கடந்த 1981ம் ஆண்டு கடற்படையில் இணைக்கப்பட்டது.
இது கடலில் கப்பல் செல்லும் வழித்தடங்களில் அளவீடு பணிகளை மேற்கொள்வதற்காக தயாரிக்கப்பட்ட போர்க்கப்பலாகும்.
இந்தக் கப்பல் தனது பணிக்காலத்தில், 200 முக்கிய ஹைட்ரோ கிராபிக் அளவீடுகளையும், நாட்டின் கிழக்கு மற்றும் மேற்கு கடலோர பகுதிகள், அந்தமான் கடல் பகுதி மற்றும் அண்டை நாடுகளில் ஏராளமான அளவீடு பணிகளை மேற்கொண்டுள்ளது குறிப்பிடத்தக்கது.
அளவீடு பணிகளை தவிர, கடந்த 1987ம் ஆண்டு இலங்கையில் இந்திய அமைதிப்படைக்கு உதவும் வகையில் ஆப்பரேஷன் பவன் நடவடிக்கையிலும், 2004ம் ஆண்டு சுனாமி ஏற்பட்டபோது, மனிதாபிமான உதவி நடவடிக்கை மற்றும் இந்தியா -அமெரிக்கா இடையேயான கூட்டு போர் பயிற்சி ஆகியவற்றிலும் பங்கேற்றுள்ளது.
இந்திய கடற்படையில் கடந்த 40 ஆண்டுகளாக, பயன்பாட்டில் இருந்த இந்த கப்பல் நாளை விடுவிக்கப்படுகிறது. இதற்கான விழா, கொவிட் நெறிமுறைகள் காரணமாக விசாகப்பட்டினத்தில் உள்ள கடற்படை தளத்தில் எளிய முறையில் நாளை நடைப்பெறுகிறது.
நாளை மாலை சூரியன் அஸ்தமிக்கும் வேளையில் இந்த போர்க்கப்பலில் உள்ள கடற்படை கொடி இறக்கப்பட்டு, கடற்படை பணியிலிருந்து விடுவிக்கப்படும்.
இந்த விழா வைஸ் அட்மிரல் அஜேந்திர பகதூர் சிங் முன்னிலையில் நடைப்பெறுகிறது.
மேலும் விவரங்களுக்கு:
https://pib.gov.in/PressReleasePage.aspx?PRID=1723980
சுகாதாரம் மற்றும் குடும்ப நலத்துறை அமைச்சகம்
30 கோடி என்ற மைல்கல் சாதனையைப் படைத்தது இந்தியாவின் கொவிட் தடுப்பூசித் திட்டம்
இந்தியாவில் செலுத்தப்பட்டுள்ள கொவிட் தடுப்பூசிகளின் எண்ணிக்கை நேற்று 30 கோடி என்ற மைல்கல் சாதனையைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 40,45,516 முகாம்களில் 30,16,26,028 தடுப்பூசிகள் போடப்பட்டுள்ளன. கடந்த 24 மணி நேரத்தில் 64,89,599 தடுப்பூசி டோஸ்கள் செலுத்தப்பட்டன.
கடந்த 24 மணி நேரத்தில் 54,069 பேர் பாதிக்கப்பட்டுள்ளனர். இதையடுத்து, 17-வது நாளாக அன்றாட புதிய பாதிப்புகள் ஒரு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சைப் பெறுவோரின் எண்ணிக்கை 6,27,057 ஆகக் குறைந்துள்ளது. இது, நாட்டின் மொத்த பாதிப்பில் வெறும் 2.08 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 16,137 சரிந்துள்ளது.
தொடர்ந்து 42-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 68,885 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 14,816 பேர் குணமடைந்தனர்.
இதுவரை மொத்தம் 2,90,63,740 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 96.61 சதவீதமாக அதிகரித்துள்ளது.
கடந்த 24 மணி நேரத்தில் 18,59,469 பரிசோதனைகளும், இந்தியாவில் இதுவரை மொத்தம் 39,78,32,667 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 3.04 சதவீதமாகவும், தினசரி தொற்று உறுதி வீதம் 2.91 சதவீதமாகவும் பதிவாகியுள்ளது. தொடர்ந்து 17 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1729944
-----
(
உள்துறை அமைச்சகம்
தலைமை தகவல் பாதுகாப்பு அதிகாரிகள்/தலைமை ஆபத்து தடுப்பு அதிகாரிகள்/இடைநிலை அலுவலர்களின் தேசிய மாநாட்டின் தொடக்க நிகழ்ச்சியை மத்திய உள்துறை அமைச்சர் திரு அஜய் குமார் மிஷ்ரா தொடங்கி வைத்தார்
தலைமை தகவல் பாதுகாப்பு அதிகாரிகள்/தலைமை ஆபத்து தடுப்பு அதிகாரிகள்/இடைநிலை அலுவலர்களின் தேசிய மாநாட்டின் தொடக்க நிகழ்ச்சியை மத்திய உள்துறை அமைச்சர் திரு அஜய் குமார் மிஷ்ரா புதுதில்லியில் இன்று தொடங்கி வைத்தார்.
சைபர் குற்றங்கள் மற்றும் சைபர் பாதுகாப்பு சவால்களை எதிர்கொள்வதில் திறன் வளர்த்தலுக்காக தேசிய சைபர் குற்ற ஆராய்ச்சி மற்றும் புதுமைகள் மையம் மற்றும் காவல் ஆராய்ச்சி மற்றும் மேம்பாட்டு அலுவலகத்தின் நவீனப்படுத்தல் பிரிவு ஆற்றிவரும் துடிப்பான பங்களிப்பை தமது துவக்கவுரையில் திரு அஜய் குமார் மிஷ்ரா பாராட்டினார்.
நாட்டில் சைபர் பாதுகாப்பை உறுதி செய்வதற்கு மத்திய உள்துறை அமைச்சகம் சிறப்பாக செயல்பட்டு வருகிறது. மத்திய உள்துறை அமைச்சகத்தால் 2018-ம் ஆண்டு நிறுவப்பட்ட இந்திய சைபர் குற்றங்கள் ஒருங்கிணைப்பு மையம், சைபர் குற்றங்கள் மற்றும் சைபர் பாதுகாப்பு சவால்களை எதிர்த்து போராடுவதற்கான சிறப்பு நோக்க அலகாகும்.
2019-ம் ஆண்டு தொடங்கப்பட்ட சைபர் குற்ற தகவலளிப்பு தளம் இந்திய சைபர் குற்றங்கள் ஒருங்கிணைப்பு மையத்தின் முக்கிய சாதனைகளில் ஒன்றாகும். மக்கள் சார்ந்த குற்ற தகவலளிப்பு தளம் இதுவாகும்.
இந்திய சைபர் குற்றங்கள் ஒருங்கிணைப்பு மையத்தால் தொடங்கப்பட்ட 155260 உதவி எண் நிதி மோசடிகள் குறித்த புகார்களை பதிவு செய்ய சாதாரண மக்களுக்கு உதவுகிறது. உள்துறை அமைச்சகம் மற்றும் காவல் ஆராய்ச்சி மற்றும் மேம்பாட்டு அலுவலகத்தின் மூத்த அதிகாரிகள் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753555
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020 நிகழ்ச்சியில், உலகளாவிய இந்திய விஞ்ஞானிகள் மற்றும் தொழில்நுட்ப நிபுணர்களின் சந்திப்பு: மத்திய அமைச்சர் டாக்டர் ஹர்ஷ்வர்தன் தொடக்கம்
இந்திய சர்வதேச அறிவியல் திருவிழா 2020-ன் ஒரு பகுதியாக நடக்கும் உலகளாவிய இந்திய விஞ்ஞானிகள் மற்றும் தொழில்நுட்ப நிபுணர்களின் கூட்டத்தை மத்திய அறிவியல் தொழில்நுட்பத்துறை அமைச்சர் டாக்டர் ஹர்ஷ் வர்தன் தொடங்கி வைத்தார்.
இந்நிகழ்ச்சியில் அவர் பேசியதாவது:
உலகம் முழுவதும் அறிவியல் மற்றும் தொழில்நுட்ப நிபுணர்களை கொண்டிருக்கும் பாக்கியத்தை இந்தியா பெற்றுள்ளது. அவர்கள் தாங்கள் வசிக்கும் நாடுகளின் முன்னேற்றத்துக்காக மட்டும் தங்கள் பங்களிப்பை அளிக்கவில்லை, அவர்கள் தங்கள் அறிவையும், அனுபவத்தையும், இந்தியாவின் வளர்ச்சிக்கு பகிர்ந்து கொள்ளவும் ஆர்வமாக உள்ளனர். அவர்களின் மிகப் பெரிய ஆற்றலை பயன்படுத்த, அவர்களை ஒன்றிணைக்க வேண்டும். நமது நாட்டின் வளர்ச்சிக்காக மட்டும் அல்ல, உலக நன்மைக்காக. இந்த கூட்டம் உலகளாவிய இந்திய விஞ்ஞானிகள் இடையே நீண்ட கால தொடர்பை ஏற்படுத்தும். இது ஊரக பகுதிகளின் நீடித்த வளர்ச்சிக்கு உதவும். நாட்டையும், மனித இனத்தையும் மேம்படுத்துவதில் அறிவியல் மற்றும் தொழில்நுட்பம் மிக முக்கியமானது என்பதை நாம் அறிவோம். தொழில்நுட்பங்கள்தான் அனைத்துவித வளர்ச்சியை ஏற்படுத்துகின்றன மற்றும் மனிதனின் திறமைகளையும் அதிகரிக்கின்றன என்பதை அறிவியல் கண்டுபிடிப்புகள் உறுதி செய்கின்றன.
பருநிலை மாற்றம், உணவு பாதுகாப்பு, எரிசக்தி முதல் ஏழ்மை ஒழிப்பு வரை பல சவால்களை இன்று இந்த உலகம் சந்திக்கிறது. இவற்றுக்கெல்லாம் அறிவியல் மற்றும் தொழில்நுட்பம் மூலம்தான் தீர்வு காண முடியும்.
எந்த நாடும், இதை தனியாக சாதிக்க முடியாது. இது போன்ற சவால்களை அறிவியல் மற்றும் தொழில்நுட்ப ஒத்துழைப்பு மூலம்தான் தீர்க்க முடியும்.
இவ்வாறு மத்திய அமைச்சர் டாக்டர் ஹர்ஷ்வர்தன் பேசினார்.
இந்த ‘ஜிஸ்ட்’ கூட்டத்தில் அமெரிக்கா, இங்கிலாந்து, கத்தார், அங்கோலா, அங்கிலா, ஆஸ்திரேலியா, சுவிசர்லாந்து மற்றும் நமது நாட்டில் இருந்து பலர் கலந்து கொள்கின்றனர். மாணவர்கள், ஆசிரியர்கள், பேராசிரியர்கள், பொறியாளர்கள், மருத்துவர்கள், உட்பட பலதரப்பினரும் பங்கேற்கின்றனர். வேளாண்மை, நீர், செயற்கை நுண்ணறிவு பயன்பாடு, சுகாதாரம், கல்வி குறித்து இந்த கூட்டத்தில் விரிவாக ஆலோசிக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683029
-----
(Visitor Counter : 167
பிரதமர் அலுவலகம்
பண்டிட் தீன்தயாள் உபாத்யாயாவின் நினைவு நாளில் பிரதமர் அவருக்கு மரியாதை செலுத்தினார்
பண்டிட் தீன்தயாள் உபாத்யாயாவின் புண்ணிய திதியில் பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் செய்தியில் கூறியிருப்பதாவது;
"பண்டிட் தீன்தயாள் உபாத்யாய் ஜி-யின் முழு வாழ்க்கையும் சர்வஜன் ஹிதாய்-சர்வஜன் சுகாய் கொள்கையின் அடிப்படையில் அமைந்தது. அவரது ஒருங்கிணைந்த மனிதநேயத் தத்துவம் இந்தியாவுக்கு மட்டுமல்லாது உலகத்தின் பல பிரச்சனைகளுக்கு தீர்வை வழங்கும் திறன் கொண்டது. அவரது நினைவு நாளில் மரியாதைக்குரிய அவரை போற்றுவோம்”